رومانی
رومانی (رومانیایی جه: România) اتا کشور هسته که اروپای ِجنوب‌شرقی دله دَره. ونه نیشتنگا (=پایتخت) نوم بخارست هسته. رومانی غرب جه مجارستون و صربستون، شمال‌شرقی و شرق جه مولداوی و اوکراین و جنوب جه بلغارستون ره وَر خانّه.

رومانی ِگَتی (=مساحت) ۲۳۸،۴۰۰ کیلومتر مربع جه اروپای اتحادیه‌ی ِنهمین گت ِکشور هسته و ۱۹ میلیون جمعیت جه اروپای اتحادیه دله هفتمین جمعیت ره دانّه.

این کشور ِرسمی زوون رومانیایی هسته و ونه پول ِیکا قدیم جه لئو بی‌یه و اسا یورو ونه جا ره دَر گَنّه. رومانی ِمردم ویشته مسیحیت ِپه‌روو هستنه که حدوداً ۸۷ درصد ارتودوکس ِچلّه شِنه.

رومانی ِمردم اتا جوگی ِقوم ِتیر و تِبار جه هَستنه که ونه نوم داچیا بی‌یه. این قوم ِآدِمون و رومی‌ها جه وَصلِت هاکِردنه و رومانیایی  ِتیره ره بِساتنه. وشون ِزوون هم ایتالیایی جه نزدیکه.

سال ۱۹۴۴ میلادی رومانی ِکشور ره شوروی ِسرخ ارتش اشغال هاکِرده و تا سال ۱۹۵۸ وه ره داشته. این گادِر شوروی اتا کمونیسمی حکومِت ره رومانی دله بِساته و اَی شه کشور جه بریم بِمو. این کمونیستی حکومِت میون ۱۹۴۵ تا ۱۹۸۹ رومانی دله دَیی‌یه و این چـِل سالی اتا دیکتاتورمونا حکومِت بی‌یه.

سال ۱۹۸۹ نیکلای چائوشسکو، رومانی ِکمونیست ِدیکتاتور مردم ِشورش په کنار بورده و مردِم اتّا چن حزبی حکومِت ره ونه جا بیاردنه.این انقلاب ِپه رومانی رُشد هاکِرده و تا دَه سال طول بَکشی‌یه که اتا پول‌دار ِکشور بَواشه. رومانی ۲۹ مارس ۲۰۰۴ ناتو و  ۱ ژانویه ۲۰۰۷ اروپای اتحادیه دله عضو بیّه.

مردِمون 

سال ۲۰۱۱ آمار گاتِنه که رومانی ِجمعیت اون سال ۱۹٬۰۴۳٬۷۶۷ نفر بی‌یه. این کشور اون منطقه‌ی ِبقیه کشورون واری زادوولد ِمنفی رُشد جه دیم‌به‌دیم هَسته و ونه جمعیت دَر کم وانه. اکتبر ۲۰۱۱ رومانیایی‌تِبارون ۸۸٫۶ درصد، مجارون ۶٫۵ درصد و جوگیون ۳٫۲ درصد ره تشکیل دانه. رومانی اتا سکولار ِکشور هسته و رسمی دین نِدانّه ولی ونه جمعیت ِاکثریت مسیحیت ِپه‌روو هَستنه. سرشماری سال ۲۰۰۲ میلادی گاته ۸۶٫۷ درصد شه ره مسیحی ارتودکس دونّه.

کشوری تقسیمات

پانویس

منابع 

 انگلیسی ویکی‌پدیا

 
جوگی
اروپا اتحادیه
اروپا کشورون
ناتو